***ደቅ’ዛ ሓላል መሬት***

*ሰላም‘ዶ ክብለኩም ደቂ ሓላል ምድሪ፡ ደቂ ኤረይ ደቂ ቀይሕ ባሕሪ፡ ሃገርኩም ዕጥቃ ሰማያዊ ሕብሪ፡ መራኽብ ዝንሳፈፋሉ ለይቲ ይኹን ቀትሪ።*

*ደቂ’ዛ ሓላል መሬት ደቂ ጀጋኑ፡ ርእስኹም ምስ ቀንዔ ዘይተድንኑ፡ ዕርድኹም ጽኑዕ ስርሓቱ በይኑ፡ ምሳኹም ዝገጠመ ኩሉ ደኒኑ።*

*ፈረስኩም ይጋልብ ዘይብሉ ዓጋቲ፡ ድምጽኹም ይነጎድ ዘይብሉ ሞጓቲ፡ ነንዝመጸ ኣላሽ ተብሉ በብሓንቲ፡ ዓለም ሓርቢቱዋ ክትፈልጥ ናትኩም ስልቲ።*

*ኣንቱም ሓድ ልቢ ከም ማእዶ ጥሙራት፡፡ ፍቕርኹም ክትጽሕፎ ዝውሕዶ ፊደላት፡ ቅያኹም ክትገልጾ ዘይርከቦ ቃላት፡ ከም እምባ ትግተሩ ኣብ ቅድሚ ሓያላት።*

*ማህጸን ኣደ ከምተባህለ ጉራምራ፡ ሃገርናውን ወሲዳ ናታ ተራ፡ ተወሊዶማ ዝኾኑ ኣንጻራ፡ ሰላማ ክዘርጉ ዝመኽሩ ምስ ጭፍራ።*

*ጃንዳ እንተሓመመት ንሶም ዝቕንዘዉ፡ ከም በዓል መርድእ ተጠሊዖም ዘእውዩ፡ ኣብ ዘይውዳእ ጎልጎል ንዓመታት ዝጎዩ፡ እንታይ ገደሶም ማይ ዓዶም ዘይሰትዩ።*

*ጓይላ ጃንዳ ዘይብሉ ስብራ፡ ነንበይኑ ኮቦሮ ነንበይኑ ዝላ፡ ኣጣቓዕቲ ካብ ጎረቤት ሓባቢላ፡ ኣግኣዚያን ትብል ደርፊ ትጻወት ኣላ።*

*ጉዳይ ወያነ ዘይብሉ ምልሶት፡ ተላዕጢጡ ተሰንከተ ሓሶት፡ ካብ ሃገር ተሓጽረ ናብ ቁሸት፡ ሃሱሳት ዓይንኹም ይንቋሕ ከይኮነ ምሸት።*

*ነባሪ ዝኽሪ ንሰማእታትና ዓወት ንሓፋሽ፡ ገብረንጉስ መስመር*